Salt Lake City

Salt Lake City je glavni grad američke savezne države Utah. Smješten je u okrugu Salt Lake. Po popisu iz 2010. godine, u gradu živi 186.440 stanovnika. Grad je sjedište okruga Salt Lake, kojem pripada dolina Salt Lake, te zajedno s gradskom okolinom ima 1.130.293 stanovnika. Okružen je planinama, a od Velikog slanog jezera, po kojem je dobio ime, odvojen je močvarama.

 Historija 
Osnovan je 1847. od mormonskih doseljenika na čelu s Brighamom Youngom. Otad do današnjih dana predstavlja središte te vjerske zajednice. Kasnije se naglo razvio kao rudarsko središte, željeznički čvor te industrijski bankovno središte. Turizam grada temelji se na zimskim sportovima. S vremenom su u grad počeli dolaziti imigranti iz raznih dijelova svijeta, kao i drugih američkih država. Grad je tako postupno počeo gubiti svoj mormonski karakter. Danas zbog toga predstavlja liberalnu i demokratsku oazu u pretežno konzervativnom i republikanski nastrojenom Utahu.

Salt Lake City bio je domaćin Zimskih olimpijskih igara 2002, jednog od rijetkih događaja tog tipa koji je organizatorima donio profit. To se dogodilo uprkos skandalima vezanim za lobiranje Međunarodnog olimpijskog komiteta.

U gradu je dvorana EnergySolutions Arena, prije zvana Delta Center, koja je ujedno i dom Utah Jazza od 1991.

Grad ima i javni prijevoz, kao što su autobusi i lagahni vozovi. Aerodrom je 6 km od grada. Godine 2007. njime je prošlo 22.029.488 putnika, po čemu je jedan od najprometnijih aerodroma u SAD-u.

Glavne znamenitosti grada nalaze se na Tempel Squareu.

 Stanovništvo 
Utah ima jednu od najmlađih populacija u čitavoj zemlji, najniže stope smrtnosti (mortaliteta) i najviše stope rodnosti (nataliteta). Ipak, stopa prirodnog priraštaja u državi je među najvišim u zemlji.

Procenat ljudi koje je Zavod za popis stanovništva klasifikovao kao manjine je nizak, manji od 10%, što je znatno ispod nacionalnog prosjeka. Ljudi španskog porijekla čine najveću od popisanih manjinskih grupa, a crnci čine najmanju. Više od polovine stanovništva države tvrdi da ima englesko porijeklo, što je najveći broj od svih država u zemlji. Skandinavci i ljudi njemačkog porijekla su sljedeći najbrojniji.

 Vanjski linkovi 

 Službeni sajt 
 Općinska vijeća 
 Virtualni pregled Salt Lake Cityja

 Reference 


Kategorija:Gradovi u Sjedinjenim Američkim Državama
Kategorija:Gradovi u Utahu
Kategorija:Glavni gradovi okruga u Utahu
Kategorija:Gradovi u okrugu Salt Lake, Utah